Mapa hlavných obchodných trás
**Hanza** (nem. Hanse, staronem. *Hansa*) bol zväz nemeckých obchodných miest, ktorý prevádzkoval diaľkový obchod. Založená v polovici 12. storočia, fungovala pol tisícročia až do polovice 17. storočia. Z pôvodného spolku nemeckých obchodníkov sa hanza rozrástla na zväz hanzových miest, ktorý presadzoval svoje záujmy v cudzích krajinách i voči vlastnému panovníkovi.

Vznik hanzy
-----------

Holštýnska brána v Lübecku v roku 1900
V stredoveku sa v rímskonemeckej ríši vytratila silná kráľovská moc, ktorá by zabezpečila záujmy miest, ako tomu bolo napríklad v Anglicku alebo vo Francúzsku. Preto boli nemecké mestá nútené samy si zaistiť ochranu pred svojvôľou miestnych kniežat, lúpežných rytierov, pirátov a pod. Na tento cieľ a najmä na presadzovanie ekonomických cieľov založili mestské zväzy. Najväčším a najvýznamnejším z nich bola severonemecká hanza. 

Hanza bola pôvodne spoločenstvom obchodníkov zo švédskeho Gotlandu (prvé zmienky sa viažu k roku 1161). V 13. storočí sa však začala formovať ako spolok miest. V roku 1282 vznikla nemecká hanza zlúčením miestnych hanz v prosperujúcich obchodných centrách ako bol Kolín nad Rýnom, Hamburg a Lübeck. Postupne sa pripojili ďalšie mestá, takže v dobe svojho najväčšieho rozkvetu mala hanza cca 80 členov a operovala v oblasti Severného a Baltského mora od Flámska až po východné Pobaltie a západné Rusko. Vedúce postavenie získali mestá Lübeck, Hamburg a Brémy, ďalej k hanze patrili napríklad Rostock, Wismar, Gdansk, Riga alebo Tallinn.

Časy najväčšej slávy
--------------------

Hanza si monopolizovala práva na sprostredkovateľský obchod medzi Anglickom, Nizozemskom, Škandináviou, Livónskom a Ruskom. Svoje dvory (faktórie) si založila po celej severnej Európe. V Novgorode to bol dvor sv. Petra, v Londýne Steel Yard, ďalšie existovali v Bruggách, Bergene, Štokholme alebo Kaunase. Z krajín východnej Európy sa vyvážali prírodné produkty a potraviny (obilie, koža a kožušiny, med, vosk, drevo, slede), zo západu látky, kovové výrobky, vína, prepychové predmety z Talianska a južného Francúzska. Hanza privážala na sever Európy aj korenie a ďalší luxusný tovar pochádzajúci z Orientu.

V období svojho najväčšieho rozmachu v 14. storočí predstavovala hanza samostatnú politickú a vojenskú silu, ktorá viedla vojny, uzatvárala mier a nadviazala diplomatické styky s radom štátov. V rokoch 1367 - 1370 bojovala za podpory Švédska a meklenburského kniežatstva s Dánskom, ktoré narušilo jej privilégia. Po uzavretí stralsundského mieru získala kontrolu nad Sundskými úžinami a dokonca aj právo zúčastniť sa voľby dánskeho kráľa.

Spoločné záležitosti hanzových miest riešili zjazdy, ktoré sa schádzali v Lübecku. Hanza nemala spoločnú pokladňu. Jej armádu a flotilu tvorili vojenské a námorné sily jednotlivých miest, alebo sa využívalo žoldnierske vojsko. V oblasti svojho pôsobenia sa hanza uchyľovala aj k rozsiahlym pirátskym akciám.

Úpadok
------

Pomerne skoro, už v druhej polovici 15. storočia, začala hanza upadať. To malo viac príčin. Na vine boli hlboké rozpory vo zväze, kde každé mesto presadzovalo svoj prospech. V dôsledku rozvoja vlastného obchodu Anglicka, Nizozemska, Švédska, Dánska a Ruska, podporovaného panovníkmi, strácala hanza svoje privilégia na zahraničných trhoch. V roku 1494 bol uzavretý hanzový dvor v Novgorode, 1578 nasledoval Londýn. V 16. storočí strácala hanza rýchlo svoje bývalé postavenie a množstvo miest zväz opustilo. Určitý význam si udržala do 17. storočia. Posledný hanzový snem sa zišiel v roku 1669.

Členovia Hanzy
--------------

### Severný okruh

* Lübeck
* Greifswald
* Hamburg
* Kiel
* Lüneburg
* Rostock
* Stade
* Štetín
* Stralsund
* Wismar

### Sasko, Durínsko, Brandenburský okruh

Štátne váhy Brémy

|  |  |
| --- | --- |
| * Alfeld
* Aschersleben
* Berlín
* Bockenem
* Brandenburg
* Braunschweig
* Brémy
* Einbeck
* Erfurt
* Frankfurt nad Odrou
* Gardelegen
* Goslar
* Gronau
* Halberstadt
* Halle
* Hameln
* Hannover
* Havelberg
* Helmstedt
* Hildesheim
 | * Kyritz
* Lüneburg
* Magdeburg
* Merseburg
* Mühlhausen
* Naumburg
* Nordhausen
* Northeim
* Osterburg
* Osterode am Harz
* Perleberg
* Pritzwalk
* Quedlinburg
* Salzwedel
* Seehausen
* Stendal
* Tangermünde
* Uelzen
* Uslar
* Werben
 |

### Poľsko, Prusko, Livónsko, Švédsky okruh

Gdansk

|  |  |
| --- | --- |
| * Vroclav
* Chełmno
* Gdansk
* Tartu
* Elbląg
* Viljandi
* Krakov
* Kuldīga
* Koknese
* Kaliningrad
 | * Limbaži
* Pärnu
* Tallinn
* Riga
* Straupe
* Toruň
* Visby
* Cēsis
* Ventspils
* Valmiera
 |

### Rýn, Vestfálsko, Nizozemský okruh

|  |  |
| --- | --- |
| * Duisburg
* Zwolle
* Haltern am See
* Hattem
* Hattingen
* Kolín nad Rýnom
* Dortmund
* Soest
* Geseke
* Osnabrück
* Münster
* Coesfeld
* Roermond
* Nijmegen
* Tiel
 | * Deventer
* Ommen
* Enschede
* Oldenzaal
* Hasselt
* Gramsbergen
* Groningen
* Kampen
* Bochum
* Recklinghausen
* Hamm
* Unna
* Werl
* Zutphen
* Breckerfeld
* Minden
 |

### Ďalšie mestá patriace do Hanzy

|  |  |
| --- | --- |
| * Aberdeen
* Anklam
* Arnhem
* Bolsward
* Doesburg
* Göttingen
* Hafnarfjörður
* Harlingen
* Herford
* Hindeloopen
* Kalmar
* Lemgo
 | * Narva
* Neapol
* Oldenzaal
* Paderborn
* Scalloway
* Słupsk
* Smolensk
* Stargard Szczeciński
* Turku
* Tver
* Vyborg
* Wesel
 |

Obchodné zastúpenia
-------------------

### Hlavné kancelárie

Bryggen
* Bryggen Bergen - Nórsko
* Bruggy - Belgicko
* Steelyard Londýn - Anglicko
* Velikij Novgorod - Rusko

### Pobočky

|  |  |
| --- | --- |
| * Antverpy
* Berwick-upon-Tweed
* Boston
* Damme
* Edinburgh
* Kingston upon Hull
* Ipswich
 | * King’s Lynn
* Kaunas
* Newcastle
* Polotsk
* Pskov
* Great Yarmouth
* York
 |

Literatúra
----------

* ZIMÁK, Alexandr: *Hanza - obrazy z dějin severského námořního obchodu.* Praha: Libri, 2002.
* ZIMMERLING, D.: *Die Hanse. Handelsmacht im Zeichen der Kogge*. Econ 1976.

Iné projekty
------------

Commons
* Spolupracuj na Commons Commons ponúka multimediálne súbory na tému **Hanza**

Zdroj
-----

*Tento článok je čiastočný alebo úplný preklad článku Hanza na českej Wikipédii.*

Externé odkazy
--------------

* Hanza (po česky)
* Hanseatic League (po anglicky)
* Hanseatic League na infoplease.com (po anglicky)
* The Hanseatic League and its Decline Prof. Rainer Postel, Bundeswehr Universität (po anglicky)